| Konektikutas*State of Connecticut* |
| --- |
| 

|  |  |
| --- | --- |
| Konektikuto vėliava | Konektikuto herbas |
|  |  |
|  |

 |
|  |
| Laiko juosta: (UTC-5)------ vasaros: (UTC-4) |
|  |
| **Valstybė** | Jungtinių Amerikos Valstijų vėliava Jungtinės Amerikos Valstijos |
| **Administracinis centras** | Hartfordas |
| **Oficialios kalbos** | anglų |
| **Gubernatorius** | Dannel Malloy |
|  |
| **Gyventojų** (2021) | 3 605 597 (29) |
| **Plotas** | 12 542 km² (48) |
|   - vandens % | 12,6 % |
| **Tankumas** (2021) | 287 žm./km² (4) |
| **Aukščiausia vieta** | *Mount Frissell* (726 m) |
|  |
| **ISO 3166-2** | US-CT |
|  |
| **Tinklalapis** | ct.gov |
|  **Vikiteka** | KonektikutasVikiteka |

**Konektikutas** (angl. *State of Connecticut*) – 5-oji JAV valstija (nuo 1788 m. sausio 9 d.). Sostinė – Hartfordas. Plotas – 12,5 tūkst. km².

Istorija
--------

Dabartinio Konektikuto teritoriją (čia gyveno indėnų gentys) apie 1614-iais pradėjo kolonizuoti olandai, 1633 m. – anglai iš Plimuto kolonijos, vėliau kėlėsi puritonai iš Anglijos.

1638 m. Konektikuto gyventojai priėmė pirmąją konstituciją (galiojo iki 1818 m.).

Nuo 1643 m. jis priklausė Naujajai Anglijai. 1662 m. tapo Britanijos kolonija (karaliaus Karolio II chartija jam suteikta savivalda).

Konektikutas – viena iš 13 kolonijų, kurios 1776 m. pasirašė Jungtinių Amerikos Valstijų nepriklausomybės deklaraciją, o 1788 m. ratifikavo valstybės konstituciją (vadinamoji valstija kūrėja).

1848 m. Konektikute visiškai uždrausta vergija.

Per 1861–65 pilietinį karą Konektikutas rėmė federacinę vyriausybę. XIX–XX a. valstijos ūkis (ypač pramonė) ir kultūra plėtojosi itin sparčiai.

1965 m. priimta nauja konstitucija.

Geografija
----------

Kento krioklys
Niu Londonas
Konektikuto teritorijos didesniąją dalį užima Apalačų kalnų šakos. Paviršiaus vidutinis aukštis 150 metrų. Konektikuto šiaurės vakaruose – Taconico kalnagūbris (didžiausias aukštis 723 m, Mount Frisselio kalnas), rytuose – White’o kalnagūbris. Konektikuto vidurinę dalį užima Konektikuto slėnio žemuma.

Svarbiausios upės – Konektikutas, Housatonicas, Thamese. Bantamo ežero, Candlewoodo tvenkinys. Miškai (daugiausia pušynai ir ąžuolynai) užima 60 % Konektikuto teritorijos. Konektikuto nacionalinis parkas.

Klimatas
--------

Pajūryje klimatas jūrinis, Konektikuto slėnio žemumoje – žemyninis. Sausio vidutinė temperatūra nuo –1 °C iki –4 °C, liepos 20–22 °C. Per metus iškrinta 1000–1300 mm kritulių.

Ekonomika
---------

Konektikute daugiausia pelno gaunama iš gamybos. Valstijoje gaminama tekstilė, laikrodžiai, lėktuvų varikliai ir jų dalys, elektronika, kompiuterinė įranga, sraigtasparniai. Konektikute didelę gamybos dalį sudaro gaminiai kariuomenei. Gaminami šautuvai, amunicija ir atominiai povandeniniai laivai. Valstijos ekonomikoje labai stiprūs finansų, draudimo, nekilnojamojo turto sektoriai.

Konketikute išplėtotas žemės ūkis, labai reikšminga gyvulininkystė. Auginamas tabakas, grybai, obuoliai. Gaudomos įvairios žuvys, kiti jūros produktai. Kasamas akmuo, žvyras, smėlis.

Gyventojai
----------

Konektikute gyvena 3,53 mln. gyventojų (2005). Centras – Hartfordas (124 000 gyventojų (2005 m. duom.), aglomeracijoje 1,23 mln. gyventojų).

Miesto gyventojų 88 % (2000 m. duom.). Gyventojų tankis 281 žm./km² (viena tankiausiai gyvenamų JAV valstijų).

### Didžiausi miestai

2020 m. duomenys

* Bridžportas (148,6 tūkst. gyv.)
* Stamfordas (135,4)
* Niu Heivenas (134,0)
* Hartfordas (121,0)
* Voterberis (114,4)
* Norvolkas (91,1)
* Danberis (86,5)
* Niu Britenas (74,1)
* Vest Hartfordas (64,0)

Lietuviai
---------

Konektikute lietuviai ėmė kurtis XIX a. antroje pusėje. Stambiausia jų kolonija tapo Waterbury, čia jie dirbo žalvario, lempų, laikrodžių fabrikuose. Lietuvių gyveno ir gretimuose New Britaine, Union City, Naugatucke, Meridene, Portlande. Ansonijoje, Bridgeporte, New Havene, Branforde lietuviai dirbo metalo apdirbimo dirbtuvėse, uostuose, vėliau ėmė verstis prekyba, XX a. pradžioje kūrė lietuviškas parapijas.

Hartforde ir jo apylinkėse (Bristolyje, Bloomfielde, Windsore, Broad Brooke, Thompsonville’yje, Tollande) dauguma dirbo žemės, ypač tabako, ūkiuose.

Po II pasaulinio karo Konektikuto miestuose ir miesteliuose įsikūrė daugiau lietuvių (1960 m. Konektikute jų buvo 26 035). 1952 m. Hartforde jie įkūrė JAV lietuvių bendruomenės apylinkę, kuri organizavo lietuvius kitose Konektikuto vietovėse. Nuo 1954 m. veikia JAV lietuvių bendruomenės Konektikuto apygarda.

Šaltiniai
---------

1. USA: States and Major Cities, *citypopulation.de*
2. ↑  USA: States and Major Cities, *citypopulation.de*
3. USA: States and Major Cities, *citypopulation.de*
4. ↑  USA: States and Major Cities, *citypopulation.de*
5. ↑  *Konektikutas*. Visuotinė lietuvių enciklopedija, T. X (Khmerai-Krelle). – Vilnius: Mokslo ir enciklopedijų leidybos institutas, 2006
6. ↑  USA: Connecticut, *citypopulation.de*
7. ↑  VLE. Lietuviai Konektikute

Nuorodos
--------

* Turizmas Konektikute (anglų k.)

|  |  |  |  |
| --- | --- | --- | --- |
| 

| Ž • A • R **JAV valstijos** |
| --- |
|  |
| 
Aidahas | Ajova | Alabama | Aliaska | Arizona | Arkanzasas | Delaveras | Džordžija | Florida | Havajai | Ilinojus | Indiana | Juta | Kalifornija | Kanzasas | Kentukis | Koloradas | Konektikutas | Luiziana | Masačusetsas | Meinas | Merilandas | Mičiganas | Minesota | Misisipė | Misūris | Montana | Naujasis Džersis | Naujasis Hampšyras | Naujoji Meksika | Nebraska | Nevada | Niujorkas | Ohajas | Oklahoma | Oregonas | Pensilvanija | Pietų Dakota | Pietų Karolina | Rod Ailandas | Šiaurės Dakota | Šiaurės Karolina | Teksasas | Tenesis | Vajomingas | Vakarų Virdžinija | Vašingtonas | Vermontas | Virdžinija | Viskonsinas |

 |